Diari Oficial de la Generalitat Valenciana


Sumari del DOGV 7848, del 10-08-2016 (2016/6529)

Extracte de l'Ordre 9/2016, de 3 d'agost, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a la concessió de subvencions per a atendre el pagament del lloguer en situacions d'emergència social i s'hi convoquen les ajudes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7848

Data del DOGV
:   10-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6529


Data del document
:   03-08-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Extracte

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

Extracte de l'Ordre 9/2016, de 3 d'agost, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a la concessió de subvencions per a atendre el pagament del lloguer en situacions d'emergència social i s'hi convoquen les ajudes. [2016/6529]  
BDNS (Identif.): 314255  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions,  
http://www.pap.minhap.gob.es/bdnstrans/index  
  
Primer. Persones beneficiàries  
Els ajuntaments destinaran les ajudes a persones o unitats de convivència que es troben en situació d'emergència social i tinguen dificultats per a atendre el pagament del lloguer.  
  
Segon. Objecte  
Seran objecte d'aquesta ajuda les rendes d'arrendament meritades des de l'1 de gener de 2016 fins al 31 de desembre, en els termes establits en l'Ordre 9/2016, de 3 d'agost, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a la concessió de subvencions per a atendre el pagament del lloguer en situacions d'emergència social i s'hi convoquen les ajudes.  
  
Tercer. Bases reguladores  
Ordre 9/2016, de 3 d'agost, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a la concessió de subvencions per a atendre el pagament del lloguer en situacions d'emergència social i s'hi convoquen les ajudes.  
  
Quart. Quantia  
La concessió de les ajudes, per un import global màxim de 3.100.000 euros, anirà a càrrec de l'aplicació pressupostària 21.12.99.514.73 de la línia S7844000 «Actuacions per a emergència social i pobresa energètica», del capítol IV dels pressupostos de la Generalitat per a l'exercici 2016.  
  
Cinqué. Termini de sol·licitud  
El termini per a la presentació de sol·licituds s'iniciarà el 5 de setembre de 2016 i finalitzarà el dia 31 d'octubre de 2016. No obstant això, per resolució de la consellera competent en matèria d'habitatge aquest termini podrà prorrogar-se, si una vegada vençut no s'ha esgotat la dotació pressupostària.  
Les sol·licituds es presentaran utilitzant mitjans telemàtics, d'acord amb el que estableix el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana.  
  
València, 3 d'agost de 2016.- La consellera d'Habitatge, Obres Públiques i Vertebració del Territori: María José Salvador Rubert.